বিদেশ বসে তাই সর্বদা প্রান কেঁদে কেঁদে উঠে আমার রুপসী বাংলার জন্য, যেথায় আমার শৈশব আর কৈশোরের স্বর্ণালী দিন গুলো বর্ণালী হয়েছিল নিজের মত করে। সেই স্মৃতিমাখা দিনগুলোর কথা ভেবে ভেবেই একটি সুন্দর আর বিলাসী স্বপনের জাল বোনা যায় খুব। নিজের অজান্তে প্রান ছুটে যায় আমার ধুলিমাখা প্রান্তরে যেথায় মায়ের আদর, বাবার স্নেহ সমেত বন্ধুদের উচ্ছল আর উদ্যমতায় কেটেছে দূরন্ত কৈশোর।ভেসে আসে প্রিয় মানুষ গুলোর স্মৃতি। মনের অজান্তেই আখিদ্বয় অশ্রুজল আসে। অন্তরআত্মা ঢুকরে কেঁদে উঠে। হারাই নিজেকে নির্বাসনের পালাবদলে।